Foto: Dario Dalmacija iz Dohe, Hina

HRVATSKI rukometaši su u 2. kolu Svjetskog prvenstva u Kataru slavili protiv Tunisa 28:25. Bila je to jako teška utakmica u kojoj je protivnik igrao čvrsto i agresivno, a preko svojeg najboljeg igrača Bannoura, držao je priključak gotovo cijelu utakmicu.

Ipak, sjajni Štrlek i Čupić uz fantastičnog Alilovića osigurali su nova dva boda.

Sutra je dan odmora, a u ponedjeljak Hrvatska igra protiv Irana.

Nikad s Tunisom nije bilo lako hrvatskim rukometašima. Sjećamo se svi muke i sedmeraca na Islandu 1995. te tuče na OI igrama u Londonu kad je Hrvatska jedva slavila.

S Tunisom uvijek ista priča, teško, grubo i neizvjesno

Tekst se nastavlja ispod oglasa

Danas slična utakmica, a premda se to i očekivalo, bilo je užasno teško. Tribine su bile prepune tuniških navijača, koji su igrali kao u transu. Hrvatska je bolja reprezentacija, no Tunis je igrao čvrsto, agresivno te je u prvom dijelu imao fantastičnog Bannoura, koji je u prvih 30 minuta zabio sedam golova od tuniških 13 uz fantastičan postotak šuta (sedam od devet).